ai4bharat/Pralekha huggingface dataset:
உள்நாட்டு விமானப் போக்குவரத்து அமைச்சகம்
அனல் மின் திட்டங்கள் ஆய்வு பணிக்கு ஆளில்லா விமானங்களை பயன்படுத்த என்டிபிசி நிறுவனத்துக்கு அனுமதி
மத்தியப் பிரசேதம் மற்றும் சத்தீஸ்கர் மாநிலங்களில் உள்ள அனல் மின்நிலையங்களில், ஆராய்ச்சி மற்றும் ஆய்வுப் பணிக்கு, ஆளில்லா விமானங்களைப்  பயன்படுத்த தேசிய அனல் மின் நிறுவனத்துக்கு, விமானப் போக்குவரத்து துறை அமைச்சரகம் மற்றும் இயக்குனரகம் ஆகியவை நிபந்தனைகளுடன் கூடிய அனுமதி வழங்கியுள்ளது.
இது குறித்து விமானப் போக்குவரத்து துறை அமைச்சகத்தின் இணை செயலாளர் திரு ஆம்பர் துபே கூறியதாவது:
மத்தியப் பிரசேதம், சத்தீஸ்கரில் உள்ள, 3 அனல் மின்நிலையங்களைப் படம் பிடிக்கவும், நிலக்கரி மற்றும் சாம்பல் இருப்புகளை மதிப்பீடு செய்யவும், வானிலிருந்து படம் பிடிக்கவும் ட்ரோன்களை, என்டிபிசி பயன்படுத்தும். இந்த ட்ரோன்கள், என்டிபிசி நிறுவனத்துக்கு மிகவும் துல்லியமான தகவல்களை அளிக்கும். கட்டமைப்பு, சுரங்கப் பணி, வேளாண்மை, பேரிடர் நிவாரணம் ஆகியவற்றில் ட்ரோன்கள் பயன்படுத்தப்படுவதை மத்திய அரசு ஊக்குவிக்கிறது. அதன் அடிப்படையில் என்டிபிசி நிறுவனத்துக்கு ட்ரோன்கள் பயன்படுத்த நிபந்தனைகளுடன் கூடிய அனுமதி வழங்கப்பட்டுள்ளது’’ என்றார்.
இந்த நிபந்தனையுடன் கூடிய விலக்கு இந்தாண்டு இறுதி அல்லது டிஜிட்டல் வான் தளம் செயல்பாட்டுக்கு வரும் வரை இருக்கும். மத்தியப் பிரதேசத்தில் உள்ள விந்தியாசல், கதர்வாரா சூப்பர் அனல் மின் நிலையம், மற்றும் சத்தீஸ்கரில் உள்ள சிபட் சூப்பர் அனல் மின் நிலையம் ஆகியவற்றில் ட்ரோன்களை, 18 நிபந்தனைகளுடன் பயன்படுத்த அனுமதி வழங்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1666978
சிறப்பு சேவைகள் மற்றும் கட்டுரைகள்
சென்னை தலைமை அஞ்சலகத்தில் குறைதீர்ப்பு முகாம்
சென்னை அண்ணாசாலை தலைமை அஞ்சலகத்தில், 29.6.2022 காலை 11 மணியளவில் அஞ்சல் குறைதீர்ப்பு முகாம் நடைபெற உள்ளது. அண்ணா சாலை அஞ்சலகத்தில் மேற்கொள்ளப்பட்ட அஞ்சலக சேவைகள்  தொடர்பான குறைகள், கோரி்க்கைகள் ஏதும் இருப்பின், பொதுமக்கள் அவற்றை DAK ADALAT என்ற தலைப்பிட்டு தபால் மூலமாகவோ அல்லது annaroadho@indiapost.gov.in என்ற மின்னஞ்சல் முகவரியில் மின்னஞ்சல் மூலமாகவோ 26.6.2022 க்குள் அனுப்பி வைக்குமாறு கேட்டுக்கொள்ளப்படுகின்றனர். குறைதீர்ப்பு முகாமில் நேரடியாக பங்கேற்க விரும்புவோர், 29.6.2022 காலை 11 மணியளவில் நேரிலும் வரலாம் என சென்னை அண்ணாசாலை தலைமை அஞ்சலக தலைமை அஞ்சல் அதிகாரி, நா.பிரகாஷ் கேட்டுக்கொண்டுள்ளார்.
(Visitor Counter : 86
மத்திய அமைச்சரவை
இந்தியா மற்றும் பிரான்ஸ் இடையேயான புதிய மற்றும் புதுப்பிக்கத்தக்க எரிசக்தி துறையின் புரிந்துணர்வு உடன்படிக்கைக்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் இன்று கூடிய மத்திய அமைச்சரவை கூட்டத்தின் போது, இந்திய சூரிய எரிசக்தி நிறுவனம்  , இந்தியா மற்றும் பிரான்ஸ் நாட்டிற்கு சொந்தமான ஆராய்ச்சி நிறுவனம், எரிசக்தி மற்றும் மாற்று எரிசக்திக்கான ஆணையரகம்,  மற்றும் பிரான்ஸ் நிறுவனமான புளுஸ்டோரேஜ் எஸ்.ஏ.எஸ். ஆகியவற்றுக்கு இடையே கையெழுத்தான புரிந்துணர்வு உடன்படிக்கை குறித்து எடுத்துரைக்கப்பட்டது. இந்த புரிந்துணைர்வு உடன்படிக்கை புதுதில்லியில் 3, அக்டோபர், 2018 அன்று கையெழுத்தானது. ஹிந்தி, ஆங்கிலம் மற்றும் பிரஞ்சு ஆகிய மூன்று மொழிகளில் இந்த புரிந்துணர்வு உடன்படிக்கை தயாரிக்கப்பட்டு கையெழுத்தானது.
விவாதங்களுக்கான வழிமுறைகள் குறித்து விவரிப்பதே, குறிப்பாக, முன்னோடி திட்டமான இந்திய சூரிய எரிசக்தி நிறுவனத்திற்கு  சூரிய தகடுகள் மூலம் மின்சாரம் பெறும் உட்பொதிக்கப்பட்ட பேட்டரிகளுடன் கூடிய மின்-வாகன எரிசக்தி நிலையத்தை அளித்து, தொகுப்பிற்கான இணைப்பை அதிகரிப்பதன் மூலம், இந்திய அரசின் குறிக்கோள் திட்டமான சூரிய எரிசக்தியை அதிகரித்து மின்வாகனங்களை பயன்படுத்துதல் மற்றும் அதன் தொகுப்பின் தாக்கத்தை குறைத்தலுக்கு உதவுதல் போன்ற எதிர்கால ஒத்துழைப்பு குறித்து விவரிப்பதே இந்த புரிந்துணர்வு உடன்படிகையின் நோக்கமாகும்.
இந்தியா மற்றும் பிரான்ஸ் ஆகிய இருநாடுகளுக்கிடையேயான கூட்டுறவை இந்த புரிந்துணர்வு உடன்படிக்கையானது மேலும் வலுப்படுத்த உதவும்.
நிதி அமைச்சகம்
அடல் ஓய்வூதியத் திட்ட சந்தாதாரர்கள் எண்ணிக்கை திட்டத்தின் 3 ஆண்டுகள் நிறைவின்போது ஒரு கோடி அளவை மிஞ்சியுள்ளது
அடல் ஓய்வூதியத் திட்ட சந்தாதாரர்கள் எண்ணிக்கை திட்டத்தின் 3 ஆண்டுகள் நிறைவின்போது ஒரு கோடி அளவை மிஞ்சியுள்ளது. அடல் ஓய்வூதியத் திட்டத்தை பிரதமர் திரு. நரேந்திர மோடி 2015 மே மாதம 9ஆம் தேதி கொல்கத்தாவில் நிகழ்ச்சி ஒன்றில் தொடங்கி வைத்தார். இத்திட்டத்தின் தற்போதைய சந்தாதாரர்கள் எண்ணிக்கை 1.10 கோடியாகும்.
தமிழ்நாட்டில் அடல் ஓய்வூதியத் திட்டத்தில் 8,14,917 சந்தாதாரர்கள் சேர்ந்துள்ளனர்.
அடல் ஓய்வூதியத் திட்டத்தின் சந்தாதாரர் எண்ணிக்கை பல மடங்காக உயர்ந்துள்ளது. இந்தச் சேவை அனைத்து வங்கிகள் மற்றும் அஞ்சல் நிலையங்களில் கிடைக்கிறது. நாடெங்கும் 20 ஆயிரம் அஞ்சல் நிலையங்கள் உள்ளிட்ட 1.60 லட்சம் கிளைகளில் அடல் ஓய்வூதியத் திட்டக் கணக்குச் சேவைகள் வாடிக்கையாளர்களுக்கு வழங்கப்படுகின்றன. இந்தக் கிளைகளில் சுமார் 90 சதவீதம் கடந்த 3 ஆண்டுகளில் ஒன்று அல்லது அதற்கு மேற்பட்ட ஓய்வூதியக் கணக்குகளைத் திரட்டியுள்ளன. இன்றையத் தேதிவரை இந்த திட்டத்தின்கீழ் ரூ.3950 கோடி சந்தாவாக வசூலிக்கப்பட்டுள்ளது. இந்த திட்டம் தொடங்கியதிலிருந்து 2018 மார்ச் வரை 9.10 சதவீதம் ஆண்டு வளர்ச்சி வீதத்தை உருவாக்கியுள்ளது.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
============
(Visitor Counter : 97
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பிரதமரின் வீட்டு வசதி திட்டத்தின் கீழ் தமிழகத்திற்கு 68,110 வீடுகள்
நகரத்தில் உள்ள ஏழை மக்கள் பயன்பெறும் வகையில் பிரதமர் வீட்டு வசதி திட்டத்தின் கீழ் 72.66 லட்சம் வீடுகளை கட்ட மத்திய வீட்டு வசதி மற்றும் நகர்ப்புற விவகாரங்கள் அமைச்சகம் ஒப்புதல் அளித்துள்ளது. இதில் தமிழகத்தில் 68,110 வீடுகள் கட்ட ஒப்புதல் வழங்கப்பட்டுள்ளது. நேற்று நடைபெற்ற மத்திய ஒப்புதல் மற்றும் கண்காணிப்பு குழுவின் 42 வது கூட்டத்தில், இந்த ஒப்புதல் அளிக்கப்பட்டது.
இதில் தமிழகத்திற்கு 68,110 வீடுகளுடன் ஆந்திராப் பிரதேசத்திற்கு 1,05,956 வீடுகள், மேற்கு வங்காளத்திற்கு 1,02,895 வீடுகள், உத்திரப் பிரதேசத்திற்கு 91,689 வீடுகள், மத்தியப் பிரதேசத்திற்கு 35,377 வீடுகள், கேரளாவிற்கு 25,059 வீடுகள், மகாரஷ்டிராவிற்கு 17,817 வீடுகள், ஒடிசாவிற்கு 12,290 வீடுகள், பீகாருக்கு 10,269 வீடுகள், உத்ராகண்டிற்கு 9,208 வீடுகளும் அமைக்க ஒப்புதல் வழங்கப்பட்டுள்ளது.
மத்திய வீட்டு வசதி மற்றும் நகர்ப்புற விவகாரங்கள் அமைச்சகத்தின் செயலர் திரு. துர்கா ஷங்கர் மிஸ்ரா தலைமையில் நடைபெற்ற இந்த சந்திப்பில் ரூ. 22,492 மதிப்பிலான 940 திட்டங்களுக்கு ஒப்புதல் அளிக்கப்பட்டுள்ளது. இதற்கு மத்திய நிதி உதவியாக ரூ. 7,180 கோடி வழங்கப்படும் என்பது குறிப்பிடத்தக்கது.
பாதுகாப்பு அமைச்சகம்
இந்திய கடற்படை, கடலோர காவல் படையின் ஒருங்கிணைந்த மருத்துவ வெளியேற்ற நடவடிக்கை
விரைவான ஒருங்கிணைந்த நடவடிக்கையின் காரணமாக கொச்சி அருகே பயணித்துக் கொண்டிருந்த எம்வி லிரிக் போயட் என்ற சரக்கு கப்பலிலிருந்து மருத்துவ வெளியேற்ற நடவடிக்கையை தெற்கு கடற்படை கட்டுப்பாட்டு தலைமையகம் மேற்கொண்டது. மேம்பட்ட இலகுரக ஹெலிகாப்டர் உதவியுடன் செப்டம்பர் 28-ஆம் தேதி இந்த நடவடிக்கை மேற்கொள்ளப்பட்டது.
கப்பலில் பயணம் செய்த பிலிப்பைன்ஸ் நாட்டைச் சேர்ந்த ஒருவருக்கு கொவிட்-19 பாதிப்பு ஏற்பட்டிருக்கக் கூடும் என்று செப்டம்பர் 28, 2021 மாலை 4 மணிக்கு கடலோர காவல் படை தலைமையகத்திடமிருந்து தெற்கு கடற்படை கட்டுப்பாட்டு தலைமையகத்திற்கு தகவல் வந்தது.
கொவிட் நெறிமுறைகளைப் பின்பற்றி ஐஎன்எஸ் கருடாவிற்கு அழைத்துவரப்பட்ட நோயாளி, ஐஎன்ஹெச்எஸ் சஞ்சீவனி கடற்படை மருத்துவமனைக்கு கூடுதல் மருத்துவ சிகிச்சைக்காக அழைத்துச் செல்லப்பட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1759156
நிலக்கரி அமைச்சகம்
எஸ்இசிஎல் நிறுவனம் நீட் தேர்வுக்கு இலவசப் பயிற்சி வழங்குகிறது- மத்தியப் பிரதேசம் மற்றும் சத்தீஸ்கரின் நிலக்கரி வயல் பகுதிகளைச் சேர்ந்த ஏழ்மையான பொருளாதாரப் பின்னணியைச் சேர்ந்த மாணவர்கள் பயனடைவார்கள்
சத்தீஸ்கரை தலைமையிடமாகக் கொண்டு செயல்படும் கோல் இந்தியா நிறுவனத்தின் துணை நிறுவனமான எஸ்இசிஎல்  நிறுவனம் தனது பெருநிறுவன சமூகப் பொறுப்புணர்வுத் திட்டத்தின்  ஒரு பகுதியாக 12-ம் வகுப்பு மாணவர்களுக்கு, மருத்துவப் படிப்புக்கான நீட் தேர்வுக்கான இலவச உறைவிடப் பயிற்சியை வழங்குகிறது.
இது மத்தியப் பிரதேசம் மற்றும் சத்தீஸ்கரின் நிலக்கரி வயல் பகுதிகளில் உள்ள கிராமங்களைச் சேர்ந்த பொருளாதாரத்தில் பின் தங்கிய மாணவர்களுக்கு பெரிதும் பயனளிக்கும். இந்தப் பயிற்சிக்கு மாணவர்கள், போட்டித் தேர்வு மூலம் தேர்வு செய்யப்படுவார்கள். இந்தத் திட்டத்தின் கீழ் பிலாஸ்பூரைச் சேர்ந்த தனியார் பயிற்சி நிறுவனத்துடன் இணைந்து மொத்தம் 35 மாணவர்களுக்கு பயிற்சி அளிக்கப்படவும் உள்ளது.
பயிற்சிக்கு விண்ணப்பிக்க 2023-ம் ஆண்டில் 12-ஆம் வகுப்பில் குறைந்தபட்சம் 60 சதவீத மதிப்பெண்களுடன் தேர்ச்சிப் பெற்றிருக்க வேண்டும். விண்ணப்பதாரர் மத்தியப்பிரசேதம் அல்லது சத்தீஸ்கரில் எஸ்இசிஎல் நிறுவனத்தின் நிலக்கரி வயல்கள் உள்ள குறிப்பிட்ட பகுதிகளில் வசிப்பவராக இருக்க வேண்டும்.
விரிவான தகவல்களுக்கு எஸ்இசிஎல் இணையதளமான https://secl-cil.in/index.php என்ற தளத்தைப் பார்க்கலாம்.
இணையதளத்தில் பதிவு செய்வதற்கான கடைசி தேதி செப்டம்பர் 6, 2023 ஆகும். செப்டம்பர் 10-ம் தேதி தேர்வு நடைபெறும்.
-------------
AP/ANU/PLM/RS/KPG
(Visitor Counter : 67
சமூக நிதி மற்றும் அதிகாரமளித்தல் அமைச்சகம்
தேசிய மனநல மறுவாழ்வு நிறுவனத்தை போபாலில் ஏற்படுத்துவதற்கு அமைச்சரவை ஒப்புதல்
போபாலில் தேசிய மனநல மறுவாழ்வு நிறுவனத்தை  ஒரு சங்கமாக ஏற்படுத்த பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்தது. இந்த நிறுவனம் 1860 ஆம் ஆண்டின் சங்கங்கள் பதிவு சட்டத்தின் கீழ் மத்திய மாற்றுத்திறனாளிகளுக்கு அதிகாரமளித்தல் துறையின் கட்டுப்பாட்டில் அமைக்கப்படும். இந்தத் திட்டத்திற்கு முதல் மூன்று ஆண்டுகளுக்கு மதிப்பீடு செய்யப்பட்ட மொத்தச் செலவீனம் ரூ.179.54 கோடி. இந்த மதிப்பீட்டில் ஒருமுறை செலவினமான ரூ.128.54 கோடியும், ஆண்டுதோறும் ஏற்படும் செலவீனமாக ரூ.51 கோடியும் அடங்கும்.
இந்த நிறுவனத்திற்கு 3 இணைச் செயலாளர்கள் நிலையிலான பதவிகளை உருவாக்கவும் மத்திய அமைச்சரவை ஒப்புதல் அளித்தது. இவற்றில் ஒரு பதவி இடம் நிறுவனத்தின் இயக்குநர், இதர இரண்டு பதவி இடங்கள் பேராசிரியர்களுக்கானவை.
என் ஐ எம் எச் ஆர்-ன் முக்கிய நோக்கங்கள் மனநலம் பாதித்த நபர்களுக்கு மறுவாழ்வுச் சேவைகளை வழங்குதல், மனநல மறுவாழ்வுத்துறையில் திறன் மேம்பாடு, மனநல மறுவாழ்வுக் கொள்கை வகுப்பு மற்றும் ஆராய்ச்சி மேற்கொள்ளுதல் ஆகியன ஆகும்.
இந்த நிறுவனத்தில் ஒன்பது துறைகள் / மையங்கள் அமைந்திருக்கும். இந்த நிறுவனம் பட்டயம், சான்றிதழ், பட்டப்படிப்பு, பட்டமேற்படிப்பு, எம் ஃபில் பட்டம், ஆகியவற்றை வழங்கும் 12 வகை மனநல மறுவாழ்வு பாடங்களை பயிற்றுவிக்கும். ஐந்து ஆண்டுகளில் பல்வேறு பாட வகுப்புகளில் மாணவர்கள் சேர்க்கை 400-ஆக இருக்கும் என எதிர்பார்க்கப்படுகிறது.
இந்த நிறுவனத்தை அமைக்க மத்தியபிரதேச அரசு போபாலில் ஐந்து ஏக்கர் நிலத்தை ஒதுக்கி உள்ளது. இந்த இடத்தில் 3 ஆண்டுகளில் இரண்டு கட்டங்களாக இந்த நிறுவனம் உருவாக்கப்படும். இரண்டு ஆண்டுகளில் சிவில் மற்றும் மின்சாரப் பணிகள் நிறைவடையும். அதே காலத்தில் கட்டடங்கள் அமைக்கப்படும் போது இந்த நிறுவனங்கள் போபாலில் தகுதி உள்ள வாடகைக் கட்டடத்தில் செயல்பட்டு சான்றிதழ் மற்றும் பட்டயப் படிப்புகளை நடத்தும். மேலும் வெளி நோயாளிகள் சார்ந்த சேவைகளும் வழங்கப்படும். இதனையடுத்து இந்த நிறுவனம் மனநோய் பாதித்த அனைத்து நபர்களுக்குமான முழுமையான மறுவாழ்வு சேவைகளை வழங்கும். மேலும் பட்டமேற்படிப்பு மற்றும் எம் ஃபில் பாடங்களையும் நடத்தும்.
என் ஐ எம் எச் ஆர் மனநல மறுவாழ்வுத்துறையில் நாட்டிலேயே முதலாவது நிறுவனமாக இருக்கும். மனநல மறுவாழ்வுத் துறையில் திறன் மேம்பாட்டு நடவடிக்கைகளை பொருத்தவரை இது மீச்சிறப்பு நிறுவனமாக செயல்படும். மனநலம் பாதித்தவர்களின் திறம்பட்ட மறுவாழ்வுக்கான சிறந்த மாதிரிகளை உருவாக்குவதில் அரசுக்கு இந்த நிறுவனம் உதவும்.
------
(Visitor Counter : 94
வணிகம் மற்றும் தொழில்துறை அமைச்சகம்
சமூக ஊடகங்களில் மே 16 – ந் தேதி நடைபெற உள்ள தொடங்கிடு இந்தியா  தொடர்பான நேரலையில் – மத்திய அமைச்சர் சுரேஷ் பிரபு பங்கேற்க உள்ளார்
சமூக ஊடகங்களில் தொடங்கிடு இந்தியா  சமூகத்தினருக்கான நேரலை நிகழ்ச்சியில் மத்திய வர்த்தகம் மற்றும் தொழில்துறை அமைச்சர் திரு. சுரேஷ் பிரபு கலந்து கொண்டு கேள்விகளுக்குப் பதில் தரவிருக்கிறார். ஸ்டார்ட் அப் இந்தியா திட்டத்தின் கீழ் உதவி பெறவும் அது தொடர்பான பிரச்சினைகளை தீர்ப்பதும் இந்த நேரலையின் நோக்கமாகும்.
இந்த நேரலை மே – 16 புதன் கிழமை அன்று திரு. சுரேஷ் பிரபுவின் டுவிட்டர் மற்றும் முகநூலில் நடைபெறும். இதைத்தவிர ஸ்டார்ட் அப் இந்தியாவின் டுவிட்டர், முகநூல் மற்றும் யூடியூப்பிலும் நடைபெறும்.
இதில் பங்கேற்க #AskPrabhu என்ற ஹேஷ் டக் – ஐ பங்கேற்பாளர்கள் பயன்படுத்தி தங்களின் கேள்விகளைக் கேட்கலாம். தேர்வு செய்யப்பட்ட கேள்விகளுக்கு திரு. சுரேஷ் பிரபு பதில் அளிப்பார்.
(Visitor Counter : 115
பிரதமர் அலுவலகம்
மணிப்பூர் மாநில தினத்தையொட்டி பிரதமர் வாழ்த்து
மாநில தினத்தையொட்டி, மணிப்பூர் மாநில மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள டுவிட்டர் பதிவில், “மணிப்பூர் மாநிலம் உயிரோட்டமிக்க கலாச்சாரத்திற்கு பெயர் பெற்றது. மணிப்பூர் மக்கள் பல்வேறு துறைகளில் தடம் பதித்துள்ளனர். வரும் ஆண்டுகளிலும் அம்மாநிலம் தொடர்ந்து முன்னேற்றப்பாதையில் செல்லட்டும்” என்று குறிப்பிட்டுள்ளார்.
|
|
Narendra Modi
✔@narendramodi
மணிப்பூர் மாநில தினத்தில், அற்புதமான அந்த மாநில மக்களுக்கு எனது வாழ்த்துகள். மணிப்பூர் மாநிலம் வலிமையான கலாச்சாரத்திற்கு பெயர் பெற்றது. மணிப்பூர் மக்கள் பல்வேறு துறைகளில் தடம் பதித்துள்ளனர். வரும் ஆண்டுகளிலும் அம்மாநிலம் தொடர்ந்து முன்னேற்றப்பாதையில் செல்லட்டும்.
மின்னணு மற்றும் தகவல் தொழில்நுட்பம்
இந்தியாவுக்கான தகவல் பாதுகாப்புக் கட்டமைப்பு நிபுணர் குழுவுக்கு நீதிபதி கிருஷ்ணா தலைமை ஏற்கிறார்
தகவல் பாதுகாப்பின் முக்கியத்துவத்தை உணர்ந்தும், குடிமக்களின் தனி நபர் தகவல்களை பாதுகாக்கவும் மத்திய மின்னணுவியல், தகவல் தொழில்நுட்ப அமைச்சகம் 2017 ஜூலை 31 ஆம் தேதி உச்சநீதிமன்றத்தின் முன்னாள் நீதிபதி திரு பி என் ஸ்ரீகிருஷ்ணா தலைமையில் நிபுணர் குழு ஒன்றை அமைத்தது. இந்தக் குழுவில் அரசு, கல்வி நிறுவனங்கள் மற்றும் தொழில்துறை சார்பில் உறுப்பினர்கள் இடம்பெற்றுள்ளனர். குழுவினர் தகவல் பாதுகாப்பு பிரச்சினைகளை அடையாளம் கண்டு அவற்றை தீர்ப்பதற்கான வழிமுறைகளை பரிந்துரை செய்வார்கள். தகவல் பாதுகாப்பு மசோதா வரைவு ஒன்றையும் குழுவினர் உருவாக்குவார்கள். நாட்டின் டிஜிட்டல் பொருளாதாரத்திற்கு பெரிய அளவில் வேகத்தை தகவல் பாதுகாப்பு வழங்கும் என எதிர்பார்க்கப்படுகிறது.
(Visitor Counter : 92
பிரதமர் அலுவலகம்
காமன்வெல்த் போட்டிகள் 2022-இல் மல்யுத்த போட்டியின் 125 கிலோ எடை பிரிவில் வெண்கலப் பதக்கம் வென்ற மோஹித் கிரேவாலுக்கு பிரதமர் வாழ்த்து
காமன்வெல்த் போட்டிகள் 2022-இல் மல்யுத்த போட்டியின் 125 கிலோ எடை பிரிவில் வெண்கலப் பதக்கம் வென்ற மோஹித் கிரேவாலுக்கு பிரதமர் திரு நரேந்திர மோடி வாழ்த்துகளைத் தெரிவித்துள்ளார்.
ட்விட்டர் பதிவில் பிரதமர் தெரிவித்திருப்பதாவது:
“நமது மல்யுத்த வீரர்களின் செயல்திறன் வியப்பூட்டுகிறது! பட்டியலில் மோஹித் கிரேவாலால் மேலும் ஒரு பதக்கம் சேர்க்கப்பட்டுள்ளது. வெண்கலப் பதக்கம் பெற்றுத் தந்துள்ளதன் வாயிலாக அவரது கூரிய கவனம் எடுத்துரைக்கப்படுகிறது. அவருக்கு நல்வாழ்த்துகள். வருங்காலத்தில் மேலும் பல புதிய வெற்றிகளை அவர் குவிப்பார் என்று நம்புகிறேன்.”
நிதி அமைச்சகம்
பிரதமரின் விபத்து காப்பீட்டு திட்டம், பிரதமரின் ஆயுள் காப்பீட்டு திட்டம் ஆகியவற்றின் பிரீமியம் விகிதங்கள் முதன் முறையாக 2022 ஜூன் 1 முதல் திருத்தியமைக்கப்படுகின்றன
பிரதமரின் விபத்து காப்பீட்டு திட்டம், பிரதமரின் ஆயுள் காப்பீட்டு திட்டம் ஆகியவற்றை பொருளாதார ரீதியில் கட்டுப்படியானதாக மாற்றுவதற்கு இவற்றின் பிரீமிய விகிதங்கள் திருத்தி அமைக்கப்படுகின்றன. இதன் படி பிரதமரின் விபத்து காப்பீட்டு திட்டத்தின் பிரீமியம் ரூ. 330 என்பதிலிருந்து ரூ.436 ஆகவும் பிரதமரின் ஆயுள் காப்பீட்டு திட்டத்தின் பிரீமியம் ரூ. 12 லிருந்து ரூ. 30 ஆகவும் மாற்றியமைக்கப்படுகின்றன.
2015 ல் இருந்து இந்த திட்டங்கள் செயல்படுத்தப்படுகின்றன. 31.03.2022 நிலவரப்படி அமல்படுத்தும் காப்பீட்டு நிறுவனங்கள் ரூ.9,737 பிரீமியம் காப்பீட்டு நிறுவனங்களுக்கு தொடர்ந்து இழப்புகள் ஏற்பட்டபோதும், கடந்த ஏழு ஆண்டுகளாக பிரீமியம் விகிதங்களில் மாற்றம் எதுவும் செய்யப்படவில்லை. முதன் முறையாக 2022 ஜூன் 1 முதல் திருத்தியமைக்கப்படுகின்றன
உள்துறை அமைச்சகம்
ஐ.எம்.ஏ-வின் மருத்துவர்கள் மற்றும் மூத்த பிரதிநிதிகளுடன் மத்திய உள்துறை அமைச்சர் கலந்துரையாடியபோது கோவிட்-19க்கு எதிராகப் போராடி வரும் அவர்களுக்கு பாதுகாப்பு உறுதி செய்யப்படும் என்று கூறினார்
மத்திய உள்துறை அமைச்சர் திரு அமித் ஷாவும் மத்திய சுகாதாரம் மற்றும் குடும்ப நல்வாழ்வு அமைச்சர் டாக்டர் ஹர்ஷ்வர்தனும் இன்று புதுதில்லியில் இந்திய மருத்துவக் கழகத்தின்  மருத்துவர்கள் மற்றும் மூத்த பிரதிநிதிகளுடன் காணொளி காட்சி மூலம் உரையாடினார்.
மருத்துவர்களின் வழக்கமான பணியையும் குறிப்பாக கொரோனா வைரசுக்கு எதிரான போராட்டத்தில் அவர்களின் பணியை உள்துறை அமைச்சர் பாராட்டினார். இதுவரையிலும் மருத்துவர்கள் பணியாற்றி வந்தது போலவே இந்த வைரஸ் தொற்றுக்கு எதிரான போராட்டத்திலும் அவர்கள் அர்ப்பணிப்புடன் பணியாற்றுவார்கள் என்று நம்புவதாக அமைச்சர் தெரிவித்தார். மேலும் கோவிட்-19 போன்ற உயிர்கொல்லி நோய்களில் இருந்து மக்களை காப்பதில் மருத்துவர்களின் தியாகங்களை அவர் பாராட்டினார்.
கொரோனா வைரசுக்கு எதிரான போராட்டத்தில் மருத்துவர்களின் பாதுகாப்பு தொடர்பான அனைத்து அம்சங்களையும் கவனித்து தீர்த்து வைப்பதோடு மோடி அரசாங்கம் அவர்களின் நல்வாழ்வுக்கும் பாதுகாப்புக்கும் சாத்தியமான அனைத்து உதவிகளையும் செய்யும் என்று உள்துறை அமைச்சர் தெரிவித்தார்.
சுகாதாரப் பணியாளர்கள் மீது நிகழ்த்தப்பட்ட அண்மைக்கால தாக்குதல்களைக் கண்டித்த திரு ஷா மருத்துவர்களின் அனைத்துப் பிரச்சனைகளையும் பிரதமர் உன்னிப்பாக கவனித்து வருவதாகத் தெரிவித்தார். எதிர்காலத்தில் இம்மாதிரியான நிகழ்வுகள் ஏற்படாமல் தடுப்பதற்குத் தேவையான அனைத்து நடவடிக்கைகளும் எடுக்கப்படும் என்று அமைச்சர் மேலும் தெரிவித்தார். மருத்துவர்கள் தாங்கள் தெரிவித்துள்ளபடி குறிப்பால் உணர்த்தும் சிறிய அளவிலான போராட்டத்தை மேற்கொள்வது என்பதுகூட தேசிய அல்லது சர்வதேச நலனுக்கு ஏற்றது அல்ல என்பதால் அத்தகைய போராட்டங்கள் வேண்டாம் என்று அமைச்சர் கேட்டுக் கொண்டார்.
மத்திய அரசின் உயர்நிலை அளவிலான உத்தரவாதத்தை தொடர்ந்தும் மத்திய உள்துறை மற்றும் சுகாதார அமைச்சர்களின் உறுதிமொழியைத் தொடர்ந்தும் கோவிட்-19க்கு எதிரான போராட்டத்தை எந்தவித தடையுமின்றி தொடர்ந்து மேற்கொள்வதற்காக தாங்கள் முன்மொழிந்த போராட்டத்தை இந்திய மருத்துவக் கழகம் , திரும்ப பெற்றுக் கொண்டது.
(
பிரதமர் அலுவலகம்
மத்தியப்பிரதேசத்தின் சில பகுதிகளில் கடுமையான மழை மற்றும் வெள்ளத்தால் பாதிக்கப்பட்டோருக்கு உதவ மாநில அரசுடன் மத்திய அரசு இணைந்து பணியாற்றி வருகிறது: பிரதமர்
மத்தியப் பிரதேசத்தின் சில பகுதிகளில் ஏற்பட்ட கடுமையான மழை மற்றும் வெள்ளத்தால் பாதிக்கப்பட்டோருக்கு உதவுவதற்கு மாநில அரசுடன், மத்திய அரசு இணைந்து பணியாற்றி வருவதாக பிரதமர் திரு நரேந்திர மோடி தெரிவித்துள்ளார். மாநில முதல்வர் திரு சிவராஜ் சிங் சவுகானுடன் பிரதமர் பேசி, அங்குள்ள நிலவரம் குறித்து ஆய்வு செய்தார்.
“மத்தியப் பிரதேசத்தின் சில பகுதிகளில் ஏற்பட்ட கடுமையான மழை மற்றும் வெள்ளத்தால் பாதிக்கப்பட்டோருக்கு உதவுவதற்காக, மத்திய அரசு, மாநில அரசுடன் இணைந்து பணியாற்றி வருகிறது. முதல்வர் திரு சிவராஜ் சிங் சவுகானுடன் பேசி, நிலவரம் தொடர்பாகக் கேட்டறிந்தேன். அனைவரது பாதுகாப்பு மற்றும் ஆரோக்கியத்திற்காக நான் பிரார்த்தித்துக் கொள்கிறேன்”, என்று பிரதமர் வெளியிட்டுள்ள சுட்டுரைச் செய்தியில் கூறியுள்ளார்.
சுகாதாரம் மற்றும் குடும்ப நலத்துறை அமைச்சகம்
டிஜிட்டல் சுகாதாரத்தில் ஒரு பெரிய செயலாக இணையவழி பல்மருத்துவ தகவல் சேவையையும், செல்பேசி செயலியையும், டாக்டர் ஹர்ஷ்வர்தன் தொடங்கி வைத்தார்
பார்வை குறைபாடு உடையவர்களுக்கான ப்ரைல் குறிப்பேட்டையும், ஒலிப்பதிவையும் கூட வெளியிட்டார்
இணையவழி பல்மருத்துவ தகவல் சேவையையும், செல்பேசி செயலியையும், மத்திய சுகாதாரம் மற்றும் குடும்பநலத்துறை அமைச்சர் டாக்டர் ஹர்ஷ்வர்தன் இன்று புதுதில்லியில் தொடங்கி வைத்தார். வாய் சம்பந்தப்பட்ட சுகாதார தகவல் மற்றும் அறிவைப் பெறுவதற்கு தேசிய அளவில் முதலாவது டிஜிட்டல் மேடையாக இது இருக்கும். இணையம் மற்றும் செல்பேசி செயலி வடிவில், ஒரே சொடுக்கில் 100 கோடி மக்களுக்கும் அதிகமானவர்களைச் சென்றுசேரும் இ-தந்த் சேவா ஒரு முக்கியமான மைல் கல்லாகும். கருவுற்ற பெண்கள் மற்றும் குழந்தைகளுக்கான வாய்ச் சுகாதார சுவரொட்டிகளோடு பார்வைக் குறைபாடு உடையவர்களுக்கான ப்ரைல் குறிப்பேட்டையும், ஒலிப்பதிவையும் மத்திய சுகாதாரத்துறை அமைச்சர் வெளியிட்டார்.
மக்களின் அறிவு மற்றும் தகவலுக்கான டிஜிட்டல் மேடைக்குப் பிரதமர் திரு நரேந்திர மோடி அவர்களால் வழங்கப்பட்ட முக்கியத்துவத்தால் ஈர்க்கப்பட்டதன் விளைவே இத்தகைய குறிப்பிடத்தக்க முன்முயற்சிகளுக்குக் காரணம் என்று இந்த நிகழ்ச்சியில் பேசிய டாக்டர் ஹர்ஷ்வர்தன் தெரிவித்தார். “இணையம் மற்றும் செல்பேசி செயலி வடிவில், வாய் சம்பந்தப்பட்ட சுகாதார தகவல் மற்றும் அறிவைப் பெறுவதற்கு தேசிய அளவில் முதலாவது டிஜிட்டல் மேடையாக இ-தந்த் சேவா இருக்கும்” என்று டாக்டர் ஹர்ஷ்வர்தன் கூறினார். வாழ்க்கை நல்ல தரமாகவும், ஆரோக்கியமாகவும் இருப்பதற்கு வாய்ச் சுகாதாரம் இன்றியமையாதது என்றும் அவர் கூறினார்.
மோசமான வாய்ச்சுகாதாரம், அனைத்து வகைகளிலும், மனிதவளர்ச்சியை, பாதிக்கிறது என்று அவர் கூறினார். பல்சொத்தை / பல்லில் குழி ஏற்படுதல் மற்றும் ஈறுகள் பாதிப்பு என்பவை இந்திய மக்களிடம் காணப்படும் அதிகபட்சமான பல்நோய்களாகும் என்று குறிப்பிட்ட அமைச்சர், பல்நோய் தொற்று, கடுமையான நோய்களுக்குக் காரணமாகிறது என்றார்.
வாய்ச்சுகாதாரத்தை அதிகபட்சம் பராமரிப்பதன் முக்கியத்துவம் குறித்து மக்களிடையே விழிப்புணர்வை ஏற்படுத்துவதும், அது அருகில் உள்ள வாய்ச் சுகாதாரச் சேவை மையத்தை அணுகி, அது பற்றி தகவல்களை அறியச் செய்வதும், எய்ம்ஸ் மற்றும் பிறருடன் சேர்ந்த சுகாதார அமைச்சகத்தின் இந்த முன்முயற்சியின் நோக்கமாகும். அதிகாரபூர்வமான அறிவியல் ஆதாரங்களிலிருந்து திரட்டப்பட்ட வாய்ச்சுகாதாரத் தகவல், இணையத்திலும் செல்பேசி செயலியிலும் கிடைக்கும்.
இன்றைய நிகழ்ச்சியில் சுகாதாரத்துறைச் செயலாளர் திருமதி ப்ரீத்தி சூடன், புதுதில்லியில் உள்ள எய்ம்ஸ் மருத்துவமனையின் இயக்குநர் பேராசிரியர் ரந்தீப் குலேரியா, எய்ம்ஸ் மருத்துவமனையில் உள்ள பல்மருத்துவக் கல்வி மற்றும் ஆராய்ச்சி மையத்தின் தலைவர் டாக்டர் ஓ.பி. கர்பந்தா, இந்தியப் பல்மருத்துவர்கள் சங்கத்தின் செயலாளர் டாக்டர் அசோக் தோப்லே மற்றும் சுகாதார அமைச்சக மூத்த அதிகாரிகள், எய்ம்ஸ் மருத்துவர்கள், பார்வையற்றோருக்கான நிவாரண சங்கத்தைச் சேர்ந்த உறுப்பினர்கள், மாணவர்கள் உள்ளிட்டோர் கலந்துகொண்டனர்.
-----
(Visitor Counter : 159
பிரதமர் அலுவலகம்
பக்ரித் திருநாளை முன்னிட்டு பிரதமர் நாட்டு மக்களுக்கு வாழ்த்து
பக்ரித் திருநாளை முன்னிட்டு பிரதமர் திரு. நரேந்திர மோடி நாட்டு மக்களுக்கு வாழ்த்து தெரிவித்துள்ளார். “பக்ரித் திருநாளை முன்னிட்டு அனைவருக்கும் எனது வாழ்த்துகள். இந்தப் பண்டிகை நமது சமூகத்தின் அமைதி மற்றும் மகிழ்ச்சியை மேலும் மேம்படுத்தும் என்று நான் நம்புகிறேன். ஈத் திருநாள் வாழ்த்துக்கள்!”, என்று பிரதமர் தனது வாழ்த்து செய்தியில் தெரிவித்துள்ளார்.
பிரதமர் அலுவலகம்
குடிமைப்பணி அதிகாரிகளிடம் ஏப்ரல் 21 அன்று பிரதமர் உரையாற்ற உள்ளார்
குடிமைப்பணி அதிகாரிகள் தினத்தை குறிக்கும் இந்த நிகழ்ச்சி தேசக் கட்டமைப்பில் குடிமைப்பணி அதிகாரிகளை மேலும் ஊக்கப்படுத்த பிரதமருக்கு இது சரியான தளமாக இருக்கும்
பொது நிர்வாகத்தில் சிறந்து விளங்குவோருக்கு பிரதமர் விருதுகளை, பிரதமர் வழங்குவார்
குடிமைப்பணிகள் அதிகாரிகள் தினத்தை ஒட்டி புதுதில்லியில் உள்ள விஞ்ஞான் பவனில் 2023 ஏப்ரல் 21 காலை 11 மணிக்கு குடிமைப்பணி அதிகாரிகளிடம் பிரதமர் திரு நரேந்திர மோடி உரையாற்ற உள்ளார்.
தேசக் கட்டமைப்பில் குடிமைப்பணி அதிகாரிகளின் பங்களிப்பை தொடர்ந்து பாராட்டி வரும் பிரதமர், அவர்களை மேலும் கடினமாக உழைப்பதற்கு ஊக்கப்படுத்தி உள்ளார். இந்த நிகழ்வு நாடு முழுவதும் உள்ள குடிமைப்பணி அதிகாரிகளை ஊக்கப்படுத்த பிரதமருக்கு பொருத்தமான தளமாக இருக்கும். இதன் மூலம் தற்போதுள்ள அதே ஆர்வத்துடன் குறிப்பாக மிக முக்கியமான இந்த அமிர்தக் காலத்தில் தேசத்திற்கு அவர்கள் சேவையாற்றுவார்கள்.
இந்த நிகழ்வின் போது பொது நிர்வாகத்தில் சிறந்து விளங்குவோருக்கு பிரதமர் விருதுகளை, பிரதமர் வழங்குவார். சாமானிய மக்களின் நலனுக்காக மாவட்டங்களிலும், மத்திய, மாநில அரசுகளின் அமைப்புகளிலும் மிகச் சிறந்த மற்றும் புது முயற்சியுடன் பணியாற்றியதை அங்கீகரிக்கும் விதமாக இந்த விருதுகள் வழங்கப்படுகின்றன.
வீடுதோறும் குடிநீர் திட்டம் மூலம் தூய்மையான நீர் விநியோகத்தை ஊக்கப்படுத்துதல், சுகாதாரம் மற்றும் நல்வாழ்வு மையங்கள் மூலம் தூய்மை இந்தியா திட்டத்தை மேம்படுத்துதல், முழுமையான கல்வி மூலம் சமமான அனைவரையும் உட்படுத்திய வகுப்பறை சூழலுடன் தரமான கல்வியை மேம்படுத்துதல், முன்னேற விரும்பும் மாவட்ட திட்டத்தின் மூலம் ஒட்டு மொத்த வளர்ச்சியை ஏற்படுத்துதல் ஆகிய நான்கு பிரிவுகளில் அடையாளம் காணப்பட்டு தலைசிறந்த பணி செய்தோருக்கு இந்த விருதுகள் வழங்கப்படும். மேற்குறிப்பிட்ட நான்கு திட்டங்களுக்கு எட்டு விருதுகள் வழங்கப்படுவதுடன் புதிய கண்டுபிடிப்புகளுக்கு ஏழு விருதுகள் வழங்கப்படும்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
ராய்ப்பூரை பத்தாவது பொலிவுறு நகரமாக பிரதமர் தொடங்கி வைத்தார்
புதிய ராய்ப்பூர் பொலிவுறு நகரத்தைப் பிரதமர் திரு.நரேந்திர மோடி இன்று தொடங்கி வைத்தார். ஒருங்கிணைந்த ஆணை மற்றும் கட்டுப்பாட்டு மைய புதிய ராய்ப்பூர் நாட்டின் பத்தாவது பொலிவுறு நகரமாகும். ஏற்கெனவே அகமதாபாத், வதோதரா, சூரத், புனே, நாக்பூர், ராஜ்கோட், விசாகப்பட்டினம், போபால், காக்கிநாடா ஆகிய நகரங்கள் பொலிவுறு நகரச் செயல்பாட்டுக்கு வந்துள்ளன. இந்த நிகழ்ச்சியில் மத்திய வீட்டுவசதி மற்றும் நகர்ப்புற வளர்ச்சித்துறை இணை அமைச்சர்  திரு.ஹர்தீப் சிங் பூரி, சத்தீஸ்கர் முதலமைச்சர் டாக்டர். ரமன் சிங் உள்ளிட்டோர் கலந்து கொண்டனர்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 106.14 தடுப்பூசி டோஸ்கள் செலுத்தியுள்ளது. .
கடந்த 24 மணி நேரத்தில் 12,830 பேருக்கு புதிதாக தொற்று ஏற்பட்டுள்ளது.
குணமடைந்தோர் விகிதம் தற்போது 98.20 சதவீதம்
கடந்த 24 மணி நேரத்தில் 14,667 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,36,55,842 என அதிகரித்துள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.46 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
இந்தியாவில் கொவிட் சிகிச்சை பெறுபவர்களின் எண்ணிக்கை 1,59,272;
வாராந்திர பாதிப்பு விகிதம்  கடந்த 37 நாட்களாக 2 சதவீதத்துக்கும் குறைவாக உள்ளது.
தினசரி பாதிப்பு விகிதம்  கடந்த 27 நாட்களில் 2 சதவீதத்துக்கும் குறைவாக உள்ளது.
இதுவரை மொத்தம் 60.83 கோடி கொவிட் பரிசோதனைகள் செய்யப்பட்டுள்ளன.